钦定古今图书集成/明伦汇编/官常典/第103卷 > 《上东宫叙南康王薨启》同前
## 钦定古今图书集成/明伦汇编/官常典/第103卷 > 《上东宫叙南康王薨启》同前

方当逸足长衢，克固藩屏，而峰摧璧毁，一朝云及。纲
兄弟各从王役，东守西抚，常愿陪承甲馆，同奉画堂。
预得《西苑赋》文，北场旅食。岂谓不幸，独隔昭世，异林
有悲，飞鸣斯切。伏惟殿下爱睦恩深，棠棣天笃。北海
云亡，骑传馀槁；东平告尽，驿问留书。呜呼此恨，复在
兹日。